open-index/open-wikipedia-markdown huggingface dataset:
Tidemannus de Cume

**Tidemannus de Cume** (, ; k. 8. kesäkuuta 1318) oli Kokemäenjokilaaksossa 1200–1300-lukujen vaihteessa vaikuttanut saksalaissukuinen hansakauppias. Hänen hautakiveään säilytetään nykyään Ulvilan Pyhän Olavin kirkon asehuoneessa. Se on yksi Suomen vanhimmista henkilönimellä varustetuista hautamuistomerkeistä. Esimerkiksi Suomen vanhimpina pidetyt, 1200-luvun alkupuolelta peräisin olevat Raision kirkon hautakivet eivät sisällä nimiä.

## Tidemannus
Tidemannus de Cumen nimen loppuosa sisältää Kokemäen pitäjästä keskiajalla käytetyn Kumo-nimityksen latinankielisen muodon. Hautakivi on yhdessä 1200-luvun lopulta peräisin olevan Pyhän Henrikin legendan kanssa vanhin tunnettu lähde, jossa Kokemäen pitäjän nimi esiintyy. Tidemannuksen taustoista ei ole tarkkaa tietoa, mutta hänen kutsumisensa kokemäkeläiseksi osoittaa Tidemannuksen asettuneen vakituisesti asumaan seudulle. Erään teorian mukaan hän saattaisi olla Gotlannista 1200-luvulla Ulvilaan saapuneita saksalaisia kauppiaita. Tidemannus on todennäköisesti haudattu Ulvilan Liikistössä sijainneelle hautausmaalle. Muistokivi on myöhemmin siirretty Ulvilan kirkkoon ja sitä on saatettu käyttää esimerkiksi kynnys- tai porraskivenä.

## Hautakivi
Tidemannuksen hautakivi on kalkkikivestä valmistettu suorakulmainen kivi, joka on todennäköisesti peräisin Gotlannista. Sen keskelle on kaiverrettu vaakunakilpi ja puumerkki, joka esittää kummulla olevaa ristiä. Kiven reunaa kiertää latinankielinen teksti:
:

Ulvilan keskiaikaisen kirkon asehuoneessa on myös useita muita vanhoja hautakiviä. Niistä vanhimpia ovat Tidemannus de Cumen ohella itämerensaksalaisten kauppiaiden Herbordus Wiperenvorden (k. 1313) ja Arnoldus Stolten (k. 1346) kivet. Kokonaisten lisäksi on useita hajonneita kappaleita, joita on käytetty kirkon rakennusmateriaalina.

## Lähteet
Tarha-adiantumi

**Tarha-adiantumi** eli **kanadanhiussaniainen** (*Adiantum aleuticum*) on adiantumeihin kuuluva saniaislaji.

## Ulkonäkö ja koko
Lehdet ovat ohuet ja hienojakoiset. Niissä on viuhkamaiset lehdykät. Kasvin korkeus on 30–40 cm.

## Levinneisyys
Tarha-adiantumi on kotoisin Alaskasta.

## Elinympäristö
Tarha-adiantumi menestyy varjossa. Maan tulee olla multava, ravinteikas ja kostea. Se soveltuu maanpeittokasviksi ja sopii rodo- ja metsäpuutarhaan.

## Lähteet

## Aiheesta muualla
* Pinkka, Lajintuntemuksen oppimisympäristö: Tarha-adiantumi (''Adiantum aleuticum'')
* Puutarha.net: Tarha-adiantumi (''Adiantum aleuticum'') 
* ITIS: ''Adiantum aleuticum'' 
* United States Department of Agriculture (USDA): ''Adiantum aleuticum'' 
* Flora of North America: ''Adiantum aleuticum''
Englannin 1. divisioonan kausi 1895–1896

**Englannin 1. divisioonan kausi 1895-1896** oli kahdeksas kausi, kun ratkottiin The Football Leaguen mestaruus. Mukana 1. divisioonassa oli kuusitoista joukkuetta. Sarjan voittaja oli liigan mestari, ja kaksi viimeistä joutuivat testiotteluihin 2. divisioonan parhaita vastaan.

Uutena joukkueena 1. divisioonassa pelasi 2. divisioonasta noussut Bury FC, joka korvasi sarjasta pudonneen Liverpool FC:n.

Liigan mestaruuden voitti Aston Villa.

## Sarjataulukko

Kaksi viimeistä joukkuetta joutuivat testiotteluihin 2.divisioonan kolmea parasta vastaan.

## Ottelut

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

## Testiottelut
Testiotteluissa kohtasivat 1.divisioonan kaksi viimeistä ja 2.divisioonan kaksi parasta joukkuetta. Mikäli 1.divisioonan seura voitti ottelun, se säilytti sarjapaikkansa ja 2.divisioonan seura pysyi 2.divisioonassa. Mikäli 2.divisioonan seura voitti, oli edessä vaaliprosessi jonka jälkeen seura saattoi päästä 1.divisioonaan.

|}

Testiotteluiden jälkeen Liverpool nousi 1.divisioonaan ja Small Heath putosi 2.divisioonaan.

## Lähteet
Teenage Dream: The Complete Confection

**Teenage Dream: The Complete Confection** on Capitol Recordsin 23. maaliskuuta 2012 julkaisema uusintapainos yhdysvaltalaisen laulaja-lauluntekijä Katy Perryn vuoden 2010 albumista *[[Teenage Dream (Katy Perryn albumi)|Teenage Dream]]*. Albumi sisältää kolme uutta nauhoitettua kappaletta sekä lukuisia remixejä.

Ensimmäinen albumilta julkaistu single ”Part of Me” debytoi Billboard Hot 100 -listan kärkisijalla, kun taas toinen single ”Wide Awake” ylsi korkeimmillaan toiselle sijalle. Molempia kappaleita on myyty Yhdysvalloissa digitaalisesti yhteensä yli 2 miljoonaa kappaletta; kuuden jo alkuperäisellä albumilla julkaistun singlen kanssa *Teenage Dream* asetti uuden digitaalisen aikakauden yhden albumin tuplaplatinasingle-ennätyksen, rikkoen Fergien *[[The Dutchess]]in* ennätyksen viisi tuplaplatinasingleä.

Albumi debytoi Suomessa virallisen albumilistan sijalla 18.

## Kappaleet
#
#
#
#
#
#
#
#
#
#
#
#
#
#
#
#
#
#
#

## Lähteet
Victor Bulwer-Lytton

**Victor Alexander George Robert Bulwer-Lytton, Lyttonin 2. jaarli** (9. elokuuta 1876 Simla, Brittiläinen Intia – 26. lokakuuta 1947 Knebworth, Hertfordshire, Iso-Britannia) oli brittiläinen siirtomaahallinnon virkamies.

Victor Lytton oli Intian varakuninkaana toimineen Robert Lyttonin poika ja syntyi Intiassa. Hän kävi Etonin poikakoulua sekä Trinity Collegea Cambridgessä ja peri alaikäisenä isältään Lyttonin jaarlin arvon. Lytton toimi amiraliteetin palveluksessa ensimmäisen maailmansodan aikana, Intian asioiden alivaltiosihteerinä vuosina 1920–1922 sekä Intiassa Bengalin kuvernöörinä 1922–1927. Kuvernöörikautenaan hän toimi ajoittain myös virkaatekevänä Intian varakuninkaana varsinaisen varakuninkaan ollessa virkavapaalla.

Lordi Lytton johti vuonna 1932 Lyttonin komissiona tunnettua Kansainliiton valtuuskuntaa, joka pyrki selvittämään Mantšuriassa Kiinan ja Japanin välille puhjenneen konfliktin syitä. Komission laatima nk. Lyttonin raportti tuomitsi Japanin hyökkääjänä ja sai ulkomailla myönteisen vastaanoton, mutta se ei johtanut tehokkaisiin toimiin Japanin rankaisemiseksi. Toimittuaan vielä useissa muissa tehtävissä Lytton jäi eläkkeelle vuonna 1945.

## Lähteet
Paul Brück

**Paul Robert Brück** (s. 29. toukokuuta 1948 Helsinki) on suomalainen mainoselokuvien ohjaaja, valokuvaaja ja kuvataiteilija. Hän on Suomen ja Sveitsin kansalainen.

Brück opiskeli vuosina 1969–1972 Taideteollisessa oppilaitoksessa ja korkeakoulussa kamerataidetta ja elokuvaa. Hän oli 1970–1980-luvuilla yksi Suomen nimekkäimmistä ja palkituimmista mainoselokuvien ohjaajista. Vuonna 1978 hän perusti yhdessä Juha Tapanisen ja Erkki Kiven kanssa Story Filmi Oy:n. Hänet palkittiin elämäntyöstään Platinahuipulla Grafia ry:n Vuoden huiput 1989 -tapahtumassa.

Brück on opettanut valokuvaa, elokuvaa ja medialukutaitoa eri koulutusasteilla sekä antanut ammattikoulutusta Yleisradiossa, MTV3:ssa ja Nelosella. Nykyisin Brück asuu Turussa ja toimii vapaana taiteilijana ja kulttuurivaikuttajana. Hänen kaksi poikaansa toimivat mainosalalla.

## Yksityisnäyttelyjä valokuvaajana
*1988: Café St Honoré, Lohja
*1988: Galleria Zebra, Karjaa
*1992: Collectivo Imagen, Fuengirola, Espanja 
*1993: *Gazpacho,* Laterna Magica, Helsinki
*1993: Põlevkivimuuseum, Viro
*2005: *Hiljaisuus – Silence,* Naantalin Taidehuone

## Palkintoja ja tunnustuksia
*1989 Platinahuippu, Grafia ry
* 1993 Taiteen keskuskomitean apuraha valokuvanäyttelyn viemiseksi Espanjaan 
* 2003 Suomen Kulttuurirahaston Varsinais-Suomen aluerahaston apuraha mediataitojen kehittämiseksi ala-asteella

## Lähteet

## Aiheesta muualla
*Paul Brück ArsNet-sivustolla
Freeport

**Freeport** on usean paikkakunnan nimi:

*Freeport, Bahama
*Freeport, Yhdysvaltain Florida
*Freeport, Yhdysvaltain Illinois
*Freeport, Yhdysvaltain Kansas
*Freeport, Yhdysvaltain Maine
*Freeport, Yhdysvaltain Minnesota
*Freeport, Yhdysvaltain New York
*Freeport, Yhdysvaltain Texas
Janne Öfverström

**Janne Öfverström** (s. 18. maaliskuuta 1991 Helsinki) on suomalainen jääkiekkoilija, joka pelaa Mestis-joukkue Kiekko-Vantaassa. Hän on pelipaikaltaan vasen laitahyökkääjä. Öfverströmiä on luonnehdittu pelityyliltään voimahyökkääjäksi.

## Ura
Öfverström on Karhu-Kissojen kasvatti. Hän pelasi juniorina sittemmin Helsingin Jääkiekkoklubissa, jonka C-nuorten kapteenina Öfverström toimi kaudella 2006–2007. Hän oli tuolloin joukkueen paras pistemies sekä C-nuorten I-divisioonan runkosarjassa että SM-karsinnoissa. Kaudeksi 2007–2008 Öfverström palasi Karhu-Kissoihin, jonka B-nuorten II-divisioonajoukkueen paras maalintekijä hän oli 11 osumallaan.

Kaudeksi 2008–2009 Öfverström siirtyi Helsingin IFK:n B-nuoriin, joissa hän voitti kauden päätteeksi Suomenmestaruuden. Kaudella 2009–2010 Öfverström voitti HIFK:n A-nuorten sisäisen jäähypörssin ja sijoittui koko A-nuorten SM-liigan jäähypörssissä viidenneksi. Hän voitti kauden päätteeksi SM-hopeaa. Kausi 2011–2012 päättyi A-nuorten Suomenmestaruuteen.

Öfverström teki kaudeksi 2012–2013 vuoden mittaisen sopimuksen Mestis-joukkue TuTon kanssa. Hän vietti suurimman osan runkosarjastaan kuitenkin lainalla sarjatasoa alempana Suomi-sarjajoukkue Salon Kiekkohaissa, jossa Öfverström pelasi 15 ottelua piste per peli -tahdilla. Hän pelasi loppukaudella TuTossa 12 runkosarjaottelua ilman tehopisteitä. Öfverström oli Mestiksessä aluksi otsikoissa lähinnä pelikieltojensa vuoksi. Hän sai runkosarjan päätöskierroksella 9. helmikuuta 2013 vieraissa Vaasan Sportia vastaan pelatussa ottelussa 5+20-minuutin rangaistuksen päähän kohdistuneesta taklauksesta ja Öfverströmille asetettiin kolmen ottelun pelikielto. Palattuaan kaukaloihin neljännessä puolivälieräottelussa 19. helmikuuta 2013 vieraissa Heinolan Peliittoja vastaan hän sai taas jo ensimmäisessä vaihdossaan 5+20-minuutin rangaistuksen ryntäämisestä telottuaan Peliittojen Roope Westermanin. Öfverström sai kahden ottelun pelikiellon, mutta pelikieltojen jälkeen Öfverström kuului kuitenkin TuTon onnistujiin. Hän voitti kauden päätteeksi Mestis-pronssia.

Kaudeksi 2013–2014 Öfverström palasi vuoden mittaisella SM-liigasopimuksella Helsingin IFK:hon. Hän teki liigadebyyttinsä kauden toisessa ottelussa 15. syyskuuta 2013 vieraissa paikallisvastustaja Jokereita vastaan. Öfverström pelasi kauden aikana HIFK:ssa kaikkiaan 13 runkosarja- ja kaksi European Trophy -ottelua jääden niissä ilman tehopisteitä. Hän vietti suurimman osan kaudestaan kuitenkin lainalla HC Keski-Uusimaassa, jonne Öfverström jäi lopulta loppukaudeksi lainalle. Kaudella 2014–2015 Öfverström ei pelannut otteluakaan loukkaantumisen vuoksi. Kaudella 2015–2016 hän palasi kaukaloihin ja siirtyi vuoden mittaisella sopimuksella Mestis-joukkue Kiekko-Vantaaseen.

## Tilastot

## Lähteet
*
*

### Viitteet
Koiranhampaat

**Koiranhampaat** (*Erythronium*) on liljakasvien heimoon kuuluva kasvisuku.

## Ulkonäkö ja koko
Kukkien värejä ovat valkoinen, vaaleanpunainen ja keltainen.

## Levinneisyys
Koiranhampaita tavataan luonnonvaraisina Pohjois-Amerikassa. Keski-Euroopassa on viljeltynä kaikki tunnetut lajit, joita on 20.

## Elinympäristö
Koiranhampaat menestyvät puolivarjossa tai varjossa. Ne viihtyvät kosteahkossa ja ravinteikkaassa maassa.

## Käyttö
Rusokoiranhammas ja keltakoiranhammas soveltuvat kivikkoon sekä metsä- ja rodopuutarhaan. Lisäksi keltakoiranhammasta käytetään kukkatarhassa. Kasveja voidaan lisätä paitsi siemenistä, myös jakamalla, mikä tehdään joko keväällä tai kukinnan jälkeen.

## Lajeja
* kultakoiranhammas (*Erythronium americanum*)
* rusokoiranhammas (*Erythronium dens-canis*)
* helokoiranhammas (*Erythronium grandiflorum*)
* oregoninkoiranhammas (*Erythronium oregonum*)
* tähtikoiranhammas (*Erythronium revolutum*)
* siperiankoiranhammas (*Erythronium sibiricum*)
* keltakoiranhammas (*Erythronium tuolumnense*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Erythronium''
* Suomen Lajitietokeskus: Koiranhampaat – ''Erythronium''
* Funet: ''Erythronium''
* ITIS: ''Erythronium'' 
* United States Department of Agriculture (USDA): ''Erythronium'' 
* Flora of China: ''Erythronium''
Tihvinän kanavajärjestelmä

**Tihvinän kanavajärjestelmä** ( ) oli Volgan ja Itämeren yhdistänyt vesitie Luoteis-Venäjällä 1800- ja 1900-luvuilla. Se alkoi Rybinskistä ja kulki Mologa, Tšagodoštša, Gorjun, Sominka ja Valtšina -jokien kautta Tihvinän yhdyskanavalle, Tihvinänjokea ja Säsjokea pitkin Laatokalle ja sieltä edelleen Laatokan kanavan ja Nevan kautta Pietariin. Reitin pituus oli 924 kilometriä.

Tihvinän kautta kulki Kiovan Rusin ajoista lähtien idän ja lännen yhdistänyt kauppareitti. 1600-luvulla tavarat kuljetettiin Volgalta Mologaa ja Sominkaa pitkin Sominon satamaan, jossa ne siirrettiin veneisiin tai vietiin maata pitkin Tihvinään. 1700-luvun alussa ryhdyttiin Pietari I:n aloitteesta suunnittelemaan jokien yläjuoksuja yhdistävää kanavaa, mutta rahanpuutteen takia hanke lykkäytyi 1800-luvun alkuun.

Kanavajärjestelmän rakentaminen alkoi vuonna 1802 kenraali François Sainte de Wollantin suunnitelman mukaisesti. Se otettiin käyttöön vuonna 1811, mutta eri puolilta Venäjää komennettujen talonpoikien suorittamat rakennustyöt jatkuivat vielä myöhemminkin. Kaikkiaan rakennettiin seitsemän sulkua sekä 66 yksittäistä sulkuporttia, jotka muutettiin kammiosuluiksi vuoteen 1842 mennessä. Sulutettujen osuuksien yhteispituus oli 188 ja Tihvinän yhdyskanavan pituus 5,33 kilometriä.

Tihvinän kanavajärjestelmää pitkin kuljetettiin Volgalta Pietariin etupäässä viljaa ja puutavaraa ja Pietarista Volgalle sokeria, viinejä ja rautatavaraa. Kalusto käsitti pieniä 1200–1500 puudan yksipurjeisia aluksia, joita kutsuttiin rakennuspaikkojensa mukaan nimillä *tihvinka* ja *sominka*. Kanavalla oli myös matkustajaliikennettä. Matka Rybinskista Pietariin kesti 29 päivää. Kanava tarjosi työtä Tihvinän ja Ustjužnan kihlakuntien talonpojille ja kaupunkilaisille sekä edisti paikallisen teollisuuden kehitystä.

Kanavajärjestelmä menetti taloudellisen merkityksensä Pietarin ja Vologdan välisen rautatien valmistuttua vuonna 1905. Sen jälkeen sitä käytettiin lähinnä puutavaran uittoon sekä maataloustuotteiden kuljetuksiin. Kanava suljettiin virallisesti vuonna 1956, mutta paikoittain se oli käytössä vuoteen 1965 saakka.

Nykyään kaikki sulut ovat rikki ja Tihvinänjoen pinta on laskenut yli viisi metriä. Kanavan jäänteiden tutkimus ja toimenpiteet niiden suojelemiseksi alkoivat 2000-luvun vaihteessa. Jefimovskin taajaman pohjoispuolella sijaitsevalla vedenjakajalla on paikalla käyneelle Pietari I:lle vuonna 1862 pystytetty muistomerkki.

## Lähteet
Prism (Katy Perryn albumi)

**Prism** on yhdysvaltalaisen laulaja-lauluntekijä Katy Perryn neljäs studioalbumi. Se julkaistiin 18. lokakuuta 2013. Albumi debytoi Suomen virallisen listan sijalla 15, ja se pysyi listalla yhteensä 22 viikkoa.

Albumin tekeminen alkoi Teenage Dream: The Complete Confectionin valmistumisen jälkeen. Albumin johdantosingle "Roar" julkaistiin Yhdysvaltain radioasemilla 10. elokuuta 2013 ja se pääsi Billboard Hot 100 -listan kärkisijalle.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Metacritic: 61/100
* Allmusic: 
* The A.V. Club: C+
* Entertainment Weekly: B+
* Rolling Stone: 

## Lähteet
Lorraine-Dietrich

**Lorraine-Dietrich** oli vuosina 1908–1934 valmistettu ranskalainen automerkki. Automerkin edeltäjä oli vuosina 1897-1908 valmistettu De Dietrich -merkkinen auto. Aiemmin rautatievaunuja valmistanut De Dietrich alkoi 1897 valmistaa autoja Ranskan Lunévillessä.

1902 de Dietrich -tehdas palkkasi myöhemmin kuuluisan Ettore Bugatin suunnittelemaan nelisylinterisen kansiventtiilimoottorin, joka tuotti 18 kW.

1920-luvun taitteessa Lorraine-Dietrich alkoi varustaa valmistamiaan autoja kansiventtiilimoottorilla, jossa oli kuusi sylinteriä. Tärkein Lorraine-Dietrich-auto oli 1923 esitelty B3-6 -malli.

Lorraine-Dietrich osallistui moniin autokilpailuihin. Vuosina 1924-1926 Le Mansin 24 tunnin ajossa Lorraine-Dietrich B3-6 Sport menestyi erinomaisesti. Lujan alustansa ja etujarrujensa ansiosta B3-6-malli oli Bentley 3.0 -loistoauton kilpailija.

Autotehtaan omistanut de Dietrich -perhe myi osuutensa yhtiöstä, joka muutti nimensä vuonna 1928 Lorraineksi.

## Lähteet
Mobilisti 5/2012

### Viitteet

## Aiheesta muualla
* Franschhoek Motor Museum, Etelä-Afrikka
Kupukirjovahakas

**Kupukirjovahakas** (*Hygrophorus korhonenii*) on Suomessa yleinen syötävä metsävahakaslaji. Se muistuttaa suuresti harmaakirjovahakasta, mutta on tanakampi ja tummempi. Sillä on myös selkeämpi kuvioitus jalassa. Kyseessä on kuusen juurisieni. Mikroskooppisesti lajin itiöt ovat hieman pienemmät kuin harmaakirjovahakkaalla.

Laji on kuvattu tieteelle vasta 1980-luvulla, vaikka se on suhteellisen yleinen ainakin paikoittain. Lajin tieteellinen nimi on annettu sienitieteilijän ja tietokirjailijan Mauri Korhosen kunniaksi. Laji on syötävä.

## Lähteet

## Aiheesta muualla
*''Hygrophorus korhonenii'', kupukirjovahakas @ Natural Fungi in Finland Kuvia.
Suojoki (Somero)

**Suojoki** on kylä Somerniemellä Somerolla. 

## Kylä
Kylä sijaitsee Somerniemen Oinasjärveltä Someron Terttilään johtavan yhdystien 2801 varrella ja sen lähimpiä naapurikyliä ovat saman tien varressa sijaitsevat Somerniemen Kaskisto ja Mäyrämäki. Kylän väkiluku vuonna 2011 oli 25, mikä tekee siitä Someron 47 varsinaisesta kylästä väkiluvultaan seitsemänneksi pienimmän. 

Naapurikylissä Kaskistossa, Suojoella ja Mäyrämäessä toimii kyläyhdistys, joka järjestää juhlia ja tapahtumia ja omistaa entisen Kaskiston koulurakennuksen, jota käytetään juhla- ja harrastustilana.

## Luonnonympäristö
Kylä rajoittuu etelässä Uskelanjoen latvahaaran Terttilänjoen lähdejärveen Halkjärveen, joka on koko Uskelanjoen vesistön suurin järvi.

## Historia

Historialtaan Suojoki, jonka keskiaikainen nimi oli *Suonkanto*, oli vuoteen 1766 saakka yksinäistalo mutta jaettiin tuolloin kahteen osaan: Ylitaloon eli Veikkolaan ja Alitaloon. Vuonna 1990 sekä Veikkolan että Ylitalon talot sijaitsivat alkuperäisillä paikoillaan yhdystien 2801 varrella, kulttuurihistoriallisesti ja maisemallisesti merkittävä Veikkola Suojoen yksinäistalon vanhalla paikalla ja rakennus- ja kulttuurihistoriallisesti merkittävä Alitalo pienellä kumpareella siitä jonkin matkan päässä. Sittemmin kylään muodostui myös torppia ja myöhemmin lohkotiloja. Vuonna 1930 kylässä oli jo 16 itsenäistä tilaa. 

Hallinnollisesti Suojoki on yhdessä naapurikyliensä Kaskiston ja Mäyrämäen kanssa yksi niistä eteläisen Someron kylistä, jotka alkujaan olivat osa varsinaissuomalaista Uskelan seurakuntaa, mutta tulivat liitetyiksi osaksi hämäläistä Someron seurakuntaa vuonna 1492. Kun Somerniemestä tuli Someron kappeliseurakunta 1600-luvun lopulla, Suojoki, Kaskisto ja Mäyrämäki luettiin Someron emäseurakuntaan, vaikka kylien asukkaat käyttivätkin tai alkoivat viimeistään tuolloin käyttää Somerniemen kappelikirkkoa 

Kun Etelä-Someron kylät vuonna 1492 oli siirretty osaksi Someron seurakuntaa, jäivät ne edelleen maallisessa hallinnossa kuulumaan samoihin hallinnollisiin kokonaisuuksiin Uskelan puoleisten naapurikyliensä kanssa ja olivat näin osa Turun ja Porin lääniä kun Somero ja koko Somerniemen kappeli kuuluivat Hämeen lääniin. Vasta kun lääninrajat vuonna 1870 koko Suomessa yhtenäistettiin seurakuntarajojen kanssa, näistä kylistä tuli myös hallinnollisesti osa Hämeen lääniä muun Someron tavoin.

Somerniemen seurakunnan itsenäistyessä Suojoki, Kaskisto ja Mäyrämäki tulivat osaksi Somerniemeä, mutta liitos toteutui Suojoen ja Kaskiston osalta vasta Someron kirkkoherran vaihtuessa vuonna 1927, vaikka muu Somerniemi oli muodostettu itsenäiseksi seurakunnaksi jo vuonna 1917. Mäyrämäen yksinäistalo, jonka Somerniemen kunta oli hankkinut omistukseensa vuonna 1922, liitettiin Somerniemeen jo vähän tätä ennen vuonna 1924.

## Lähteet
*

### Viitteet
Veikko Hietanen

**Veikko Lauri Hietanen** (12. maaliskuuta 1928 – 23. marraskuuta 2012) oli suomalainen diplomaatti, koulutukseltaan valtiotieteen maisteri. Hän oli suurlähettiläs Addis Abebassa ja Nairobissa vuosina 1971–1977, ulkoasiainministeriön neuvotteleva virkamies 1977–1981 ja suurlähettiläs Beirutissa ja Damaskoksessa 1981–1984.

Hietanen aloitti ulkomisteriön palveluksessa 1956 harjoittelijana ja sen jälkeen työtehtävissä ulkomailla eri maissa vuodesta 1958, kunnes siirtyi suurlähettilääksi Etiopiaan.

Hietasen isä oli vuorineuvos Lauri Hietanen.

## Lähteet
Marskinliljat

**Marskinliljat** (*Eremurus*) on soihtukasvien heimoon kuuluva suku. Se on välillä luokiteltu kuuluvaksi heinäpuukasveihin. Lajeja tunnetaan 35.

## Ulkonäkö ja koko

Kukkien värejä ovat valkoinen, vaaleanpunainen ja keltainen.

## Levinneisyys

Marskinliljoja tavataan luonnonvaraisina lähinnä Keski-Aasian vuoristossa.

## Elinympäristö

Kasvit viihtyvät auringossa. Kasvupaikan tulee olla ravinteikas. Kasvi menestyy kuivassa tai kosteahkossa maassa.

## Käyttö

Himalajanmarskinlija, jättimarskinlilja, tarhamarskinlilja ja keltamarskinlilja soveltuvat käytettäviksi kukkatarhassa sekä leikkokukkana.

## Lajeja
* Anatolianmarskinlilja (*Eremurus spectabilis*)
* Himalajanmarskinlija (*Eremurus himalaicus*)
* Jättimarskinlilja (*Eremurus robustus*)
* Keltamarskinlilja (*Eremurus stenophyllus*)
* Tarhamarskinlilja (*Eremurus* × *isabellinus*)
* Rusomarskinlilja (*Eremurus aitchisonii*)
* Okramarskinlilja (*Eremurus fuscus*)
* Valkomarskinlilja (*Eremurus lactiflorus*)
* Huiskumarskinlilja (*Eremurus olgae*)
* Tiukumarskinlilja (*Eremurus soogdianus*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Eremurus''
* Suomen Lajitietokeskus: Marskinliljat – ''Eremurus''
Amerikadeutscher Bund

**Amerikadeutscher Bund** eli **German American Bund** oli Yhdysvalloissa ennen toista maailmansotaa toiminut amerikansaksalainen natsijärjestö, jota johti Baijerissa syntynyt ensimmäisen maailmansodan veteraani Fritz Julius Kuhn. Järjestö järjesti jäsenilleen harjoitusleirejä ja marssiharjoituksia sekä boikotoi juutalaiskauppoja.

20. helmikuuta 1939 järjestö sai noin 20 000 katsojaa tapahtumaansa  New Yorkin Madison Square Gardenille. Pitämässään puheessa Kuhn kritisoi juutalaisia, Yhdysvaltain presidenttiä Franklin D. Rooseveltia sekä maan hallitusta. Sen sijaan hän ylisti George Washingtonia, jota hän piti "ensimmäisenä fasistina". 

Aluksi Natsi-Saksa tuki järjestöä, mutta myöhemmin se otti siihen etäisyyttä peläten sen toiminnan vaikuttavan negatiivisesti Saksan ja Yhdysvaltojen suhteisiin. Yhdysvallat kielsi järjestön toiminnan vuonna 1941.
## Lähteet
* *Historia*-lehti 8/2013, sivu 81

## Aiheesta muualla
Studio Killers (albumi)

**Studio Killers** on suomalais-tanskalais-englantilaisen samannimisen yhtyeen esikoisalbumi, joka julkaistiin 14. kesäkuuta 2013. Kappaleet "Ode to the Bouncer", "Eros And Apollo", "Jenny" sekä "Who Is In Your Heart Now?" on julkaistu myös singlenä.

Albumi nousi julkaisupäivänään ensimmäisenä suomalaisvaikutteisena yhtyeenä Yhdysvaltojen iTunesin dance-listan ensimmäiseksi. Albumi saavutti ensimmäisen sijan myös Kanadan iTunesin dance-listalla. Suomen virallisella listalla albumi pysytteli yhtäjaksoisesti 12 viikkoa saavuttaen korkeimmillaan sijan 10.

## Kappaleet
Chubby Cherry, Dyna Mink sekä Goldie Foxx ovat kirjoittaneet albumin kaikki kappaleet, ellei listauksessa toisin mainita. Studio Killers on myös tuottanut albumin.

## Arvostelut
* MuuMuse: 
* Nuorgam: 86/100
* Soundi: 

## Lähteet
Osmo Hiltunen

**Osmo Hiltunen** (11. toukokuuta 1918 Helsinki – 21. heinäkuuta 2006) oli suomalainen juristi ja Korkeimman oikeuden jäsen vuosina 1978–1988.

Hiltunen suoritti ylemmän oikeustutkinnon 1948 ja sai varatuomarin arvon 1950. Hän työskenteli Helsingin raastuvanoikeudessa vuodesta 1952.

## Lähteet
Martti Kirsitie

**Martti Tapio Kirsitie** (11. helmikuuta 1943 Helsinki – 18. heinäkuuta 2023 Helsinki) oli suomalainen radiotoimittaja, mainonnan suunnittelija ja mainostoimistojohtaja.

Diplomaatin urasta haaveillut Kirsitie toimi 1960- ja 1970-luvun vaihteessa Yleisradion radiotoimittajana ja juonsi muun muassa suosittua viikoittaista *[[Yleisradion lista|Lista]]*-ohjelmaa.

Vuodesta 1972 Kirsitie omisti Helsingin Fredrikinkadulla sijaitsevan ravintola Angleterren, ennen kuin uusi omistaja Elanto teki siitä englantilaistyylisen pubin 1976. Sittemmin Kirsitie toimi copywriterina ja johtajana mainostoimistoissa, kuten ruotsalaislähtöisessä Anderson & Lembkessä aluksi Helsingissä ja sitten Lontoossa, kunnes 1984 muutti perheineen takaisin Suomeen U.S.P. Helsinki Oy:n toimitusjohtajaksi.

Kirsitien ”brittiläisen sivistynyt” kirjoitustyyli teki hänestä yhden 1980-luvun arvostetuimmista ja palkituimmista mainonnan suunnittelijoista, ja hänet palkittiin ansioistaan Platinahuippu-palkinnolla Grafian Vuoden huiput 1989 -gaalassa.

Vuodesta 1991 vuoteen 2008 Kirsitie toimi Farnish & Company Ltd. -mainostoimiston johtajana Lontoossa. Vuonna 1993 hän perusti Helsingissä Kensington Limited -nimisen pienkustantamon, joka aikoi julkaista suomalaisten klassikkojen uusintapainoksia.

Vuonna 2000 Kirsitie ohjasi Yleisradiolle opetusohjelmasarjan *Etälukio: Kansainväliset suhteet.*

## Yksityiselämä
Martti Kirsitie avioitui Miss Maailma -tittelin vuonna 1957 voittaneen Marita Lindahlin kanssa vuonna 1970. Kirsitie jäi leskeksi Lindahlin kuoltua 21. maaliskuuta 2017.

## Teoksia
**Oljenkorsi: Selviytymiskirja.* Helsinki: SLEY-kirjat 1995.

## Lähteet
Dustin Colquitt

**Dustin Farr Colquitt** (s. 6. toukokuuta 1982 Knoxville, Tennessee) on yhdysvaltalainen amerikkalaisen jalkapallon pelaaja, pelipaikaltaan lentopotkun potkaisija. Hän pelaa tällä hetkellä NFL-liigan Kansas City Chiefsissä.

Ennen ammattilaisuraansa Tennesseen yliopistossa yliopistojalkapalloa pelannut Colquitt on valittu urallaan kerran NFL:n tähdistöotteluun, Pro Bowliin.

## Perhe

Colquittin suvussa on myös useita muita NFL-tason lentopotkun potkaisijoita. Hänen isänsä Craig, setänsä Jimmy ja pikkuveli Britton ovat kaikki pelanneet urallaan NFL:ssä. Britton edustaa tällä hetkellä Denver Broncosia, joka pelaa Kansas Cityn kanssa samassa divisioonassa. Näin ollen veljekset pelaavat aina vähintään kerran kaudessa toisiaan vastaan.
Bernie Leadon

**Bernard Mathew ”Bernie” Leadon**, **III** (s. 19. heinäkuuta 1947 Minneapolis, Minnesota, Yhdysvallat) on yhdysvaltalainen muusikko, laulaja ja lauluntekijä. Hän oli yksi Eagles-yhtyeen perustajajäsenistä. Eaglesia ennen hän soitti useammassa country rock -yhtyeessä, joista tunnetuin on The Flying Burrito Brothers. Leadon on multi-instrumentalisti, joka soittaa kitaraa, mandoliinia, banjoa, dobroa ja steel-kitaraa sekä laulaa.

## Lähteet
Randy Meisner

**Randy Herman Meisner** (8. maaliskuuta 1946 Scottsbluff, Nebraska, Yhdysvallat – 26. heinäkuuta 2023 Los Angeles, Kalifornia, Yhdysvallat) oli yhdysvaltalainen muusikko ja lauluntekijä, joka oli yksi Eagles-yhtyeen perustajajäsenistä. Ennen Eaglesiä hän soitti Poco-yhtyeessä.

Meisner soitti Eaglesissa vuosina 1971–1977. Hän soitti bassoa ja lauloi, toimien pääasiassa taustalaulajana, mutta laulaen myös solistina muutamilla kappaleilla, joista tunnetuin on hänen osin kirjoittamansa ”Take It to the Limit”. Eagles-uran jälkeen Meisner levytti kolme sooloalbumia.

## Lähteet
Paavo Hiltunen

**Paavo Oskar Hiltunen** (2. kesäkuuta 1923 Helsinki – 31. elokuuta 2013 Järvenpää) oli suomalainen juristi, hovioikeudenneuvos ja evankelista. 

Hiltunen valmistui lakitieteen kandidaatiksi 1946, lakitieteen lisensiaatiksi ja varatuomariksi 1948. Hän toimi asianajajana 1945–1950 ja Helsingin hovioikeudessa hovioikeudenneuvoksena 1957–1987. 

Hänen väitöskirjansa hylättiin 1952, jonka jälkeen hän koki voimakkaan uskonnollisen heräämisen. Hiltunen oli julkisuudessa voimakkaiden moraalisten kannanottojensa vuoksi, muun muassa Hannu Salaman *[[Juhannustanssit]]*-kirjaa koskevassa keskustelussa sekä pastori Jouni Apajalahden *Minimessu*-kirjaa koskeneessa arvostelussaan. Hän kirjoitti kymmeniä uskonnollisia kirjoja sekä omaelämäkerrallisia teoksia.

Tutkija Ville Okkonen on luonnehtinut Hiltusen ajattelua oikeiston marginaaliin kuuluvaksi. Hiltunen uskoi, että maailmassa alkaa pian Raamatun profetioiden mukainen antikristillinen diktatuuri, josta Suomen 1970-luvun ”vasemmistovyöry” oli yksi oire. Hiltunen kuvasi omaa Raamatun lukutapaansa sanomalla, että se on samanlainen kuin Israelin entisillä kuninkailla.

Paavo Hiltusen elämäkerta ilmestyi vuonna 2023. Sen nimi on Paavo Hiltunen, persoonallinen vaikuttaja. Kerkeän kirjurin syntymästä 100 vuotta. Kirjan on kirjoittanut Petri Hiltunen ja kustantanut Kuva ja Sana.

## Teoksia
* *Daavid ja Jeesus*
**Daavid kuningas*
* *Eksyttäjät* (yhdessä Leo Mellerin kanssa)
**Huomenna sinä saavut* (yhdessä Vuokko Hiltusen kanssa)
**Huumausaineista vapauteen*
**Huumausaineongelma*
**Hätähuuto nuorten puolesta*
* *Israel ja Aamuruskon Peura*
**Ja maa tuli täyteen väkivaltaa*
**Joosef, Egyptin valtias*
* *Jumalanpilkka*
**Kaksinkertainen osa*
**Kenet Suomi valitsee*
**Kohti kaaosta*
* *Koulu harhateillä*
**Kuole Pojan puolesta*
**Käykäämme oikeutta*
* *Lain ja Evankeliumin mies*
* *Laki harhateillä*
* *Lopun ajan Israel*
**Marian kolmet kasvot*
* *Matkalla diktatuuriin*
* *Matkalla utopiaan*
* *Minun menestysteologiani*
**Mitä [[Rudolf Steiner]] todella opetti*
**Nooan arkki - totta vai tarua?*
* *Orjuudesta vapauteen*
**Politisoituva rikoslaki*
**Rakastatko?*
**Raportti terrorista*
* *Rukous on rakkautta*
**Seitsemän palmikkoa*
**Seurakunnan viimeiset 3 1/2 vuotta*
* *Siunauksia syvyydestä*
**Sulkasato*
* *Suomi Maailma Kristityt*
* *Super-uskovat*
**Suurin sanoma*
* *Takaisin helluntaihin*
* *Toronto-ilmiö läpivalaisussa*
**Tror du på ett evigt liv?*
**Viisi kiveä*
**Äkäpussi kesytetään*
* *Älä lyö Kristusta*

## Lähteet
Bertel Hintze

**Bertel Olof Hintze** (14. toukokuuta 1901 Helsinki – 3. heinäkuuta 1969 Helsinki) oli suomalainen taidehistorioitsija, joka toimi Helsingin Taidehallin intendenttinä vuosina 1928–1968.

__NOTOC__

Hintze väitteli vuonna 1926 Helsingin yliopistossa filosofian tohtoriksi tutkielmalla, joka käsitteli R. W. Ekmania. Hänelle myönnettiin professorin arvonimi 1965. Hintze tutki varsinkin 1800-luvun suomalaista maalaustaidetta. Hän oli myös yksi Nykytaide ry:n perustajista vuonna 1939, ja hän toimi yhdistyksen ensimmäisenä puheenjohtajana vuoteen 1954 saakka.

Hintzen merkittävimpiin teoksiin kuuluu kolmiosainen elämäkerta Albert Edelfeltistä (1942–1944). Hintze haastatteli teosta varten Edelfeltin ystäviä ja aikalaisia, kuten Ville Vallgrenia. Elämäkerrassa käsitellään Edelfeltin uraa, avioliittoa ja taloudellista tilannetta.

## Julkaisuja
**Robert Wilhelm Ekman*, 1926
**Modern konst* 1–2, 1928, 1930
**Albert Edelfelt* 1–3, 1942–1944, suom. 1953.

## Lähteet

## Kirjallisuutta
* Kruskopf, Erik & Paloposki Hanna-Leena (toim.): *Taiteen maailmanmies: Bertel Hintze 1901–1969.* Helsinki: Valtion taidemuseo, 1998. .
** 

## Aiheesta muualla
*
* Bertel Hintze : Vanhan taiteen maailma uudelleen päivänvaloon. Piirteitä venäläisestä ikonimaalauksesta, Helsingin Sanomat Viikkoliite, 16.04.1933, nro 16, s. 3, Kansalliskirjaston digitaaliset aineistot
Kopila

**Kopila** on kylä Somerniemellä Somerolla. Kylä sijaitsee seututien 280 varrella ja sen lähimpiä naapurikyliä Somerniemellä ovat Oinasjärvi lännessä ja Viuvala idässä. Etelässä kylä rajoittuu Nummen Leppäkorven kylään ja kaakkoiskulmastaan myös Pusulan Marttilan kylään. Vuoden 2010 lopussa kylässä oli 78 asukasta, mikä teki siitä asukasluvultaan Someron 47 varsinaisesta kylästä  28:nneksi suurimman.

Yhdessä Somerniemen Oinasjärven, Jakkulan ja Viuvalan kanssa Kopila on yksi Karjaanjoen vesistöön kuuluvan Oinasjärven rantakylistä. Kylän itärajana Somerniemen Viuvalan kylää vastaan on Oinasjärvestä alkava ja Nummen Pitkäjärveen Lohjalla laskeva Pitkiönjoki. Pitkiönjoen varressa sijaitseva 12 metriä korkea siirtolohkare Pitkäpaasi on rajakivenä Someroon nykyisin kuuluvien Somerniemen Viuvalan ja Kopilan sekä Lohjaan nykyisin kuuluvien Nummen Leppäkorven ja Pusulan Marttilan välillä.

Historiallisesti Kopilan kylä on ollut samaa jakokuntaa viereisen Oinasjärven kylän kanssa ja kylän vanha tontti on sijainnut lähellä Oinasjärven rantaa. Vuoteen 1543 Kopila oli yksinäistalo, mutta jaettiin sitten kahtia. 1650-luvulla kylän taloista muodostettiin Kopilan kartano. Kopilan kylän vanhalla kylätontilla sijaitseva, 1840-1860-lukujen välillä rakennettu Kopilan kartanon päärakennus on rakennus- ja kulttuurihistoriallisesti merkittävä.

## Lähteet

*

### Viitteet
Ari Lohenoja

**Ari Tapani Lohenoja** (s. 13. toukokuuta&nbsp;1958) on suomalainen entinen levy-yhtiöjohtaja, televisiotuottaja ja Puolustusvoimien markkinointiasiantuntija.

Helsinkiläinen Lohenoja pääsi jo teinipoikana tekemään Yleisradiolle ohjelmasarjaa *Huippuhittejä* ja juontamaan *Nuorten Radiota.* Radio- ja tiskijukan työt jatkuivat opiskeluvuosina Turun kauppakorkeakoulussa.

Lohenoja teki 15-vuotisen uran levy-yhtiöissä, ensin CBS:llä, josta siirtyi Warner Musicin markkinointipäälliköksi edistämään muun muassa Kaija Koon ja Taikapeilin levymyyntiä. Warnerilta Lohenoja siirtyi Sony Musiclle suomalaisen musiikin, kuten Aki Sirkesalon, markkinoijaksi.

Vuonna 1998 Lohenoja kutsuttiin mainoselokuvista televisio-ohjelmien tuottajaksi laajentuneen Storyfilmin yhdistetyksi markkinointi- ja varatoimitusjohtajaksi, myöhemmin toimitusjohtajaksi. Storyfilmin menestysohjelmiksi tuolloin nousivat tv-sarja *[[Aaken ja Sakun kesäkeittiö]]* sekä 1960-luvulle sijoittuva musiikkisarja *[[Iskelmäprinssi]]*.

2000-luvun alussa Ari Lohenoja työskenteli Fremantle Mediassa ja Filmiteollisuus Finen omistaman Mediastationin varatoimitusjohtajana. Vuosikymmenen puolessavälissä hän siirtyi Puolustusvoimien viestintäosastolle vastaamaan markkinoinnin suunnittelusta.

## Lähteet

## Aiheesta muualla
*
*
For The Imperium

**For The Imperium** on vuonna 2008 perustettu suomalainen crossover metal -yhtye. Yhtye julkaisi Warner Music Finlandin kautta 2011 nimialbuminsa, joka nousi Suomen virallisella listalla sijalle 26 ja *[[Rumba (lehti)|Rumban]]* listalla sijalle 5. Yhtye on tullut tunnetuksi energisestä lavaesiintymisestään ja omaperäisistä kappaleistaan. Toinen albumi *Hail The Monsters* julkaistiin maaliskuussa 2013, josta singlenä julkaistun "Sudden Deathin" musiikkivideo joutui sensuurin kouriin Britanniassa. For the Imperium on esiintynyt ahkerasti ympäri Suomea sekä lämmitellyt Devin Townsend Projectia Britannian kiertueella.

## Historia
For The Imperium on perustettu Helsingissä 2008, kun muualta muuttaneet opiskelutoverit tutustuivat toisiinsa. Yhtye julkaisi itse kaksi EP:tä, jotka herättivät huomiota ja saivat ylistäviä arvioita musiikkimedioissa. Warner Music Finland kiinnitti yhtyeen riveihinsä 2010 ja A&R-henkilöksi tuli Asko Kallonen.

### Esikoisalbumi
Ensimmäisen pitkäsoiton äänitykset alkoivat 2010 Kari Huikurin johdolla Scandal Studiolla Helsingissä. Albumi sai myönteisiä arvioita mediassa, ja singlet "Pike River" ja "Creator" saivat radiosoittoa muun muassa YleX:llä ja Radio Rockilla. Ensialbumin julkaisi koko Euroopassa huhtikuussa 2012 saksalainen Lifeforce-yhtiö. Euroopan painos sisälsi yhden ennenjulkaisemattoman kappaleen "He's a Whore", joka on alun perin Cheap Trick -yhteen tuotantoa.

### Hail the Monsters
*Hail the Monsters* julkaistiin 2013. Albumin on tuottanut ja äänittänyt Kari Huikuri Scandal Studiolla, miksannut Miitri Aaltonen ja masteroinut Mika Jussila Finnvox-studiolla. Levyltä julkaistu single "Sudden Death" joutui musiikkivideonsa takia brittiviranomaisten sensuurin kouriin. Levy sai kiitettäviä arvioita kriitikoilta musiikkilehdistössä ja *[[Metal Hammer]]* nosti yhtyeen "Hot New Band" -poiminnaksi.

For The Imperium on esiintynyt ahkerasti ympäri Suomea sekä lämmitellyt Devin Townsend Projectia Britannian kiertueella. Yhtye on esiintynyt muun muassa Qstock- ja Tuska-festivaaleilla kesällä 2012 ja lämmitellyt Children of Bodomia syyskuussa 2013. Yhtye esiintyi vuonna 2014 myös Wacken Open Air -festivaaleilla.

## Jäsenet
* Hakim Hietikko – laulu (2008–)
* Tuomas Rauhala – rummut (2008–)
* Panu Rauhala – koskettimet (2014–)
* Ossi Maristo – kitara (2016–)
* Jyri Helko – bassokitara (2008–2016)
* Joona Björkroth – kitara (2014–2016)
* Ville Suorsa – kitara (2008–2014)

## Diskografia
### Studioalbumit
* 
* 

### EP:t
* 
* 
* 

## Lähteet

## Aiheesta muualla
* Yhtyeen virallinen kotisivu 
* For the Imperium Facebookissa
Samuel Cockburn

**Samuel Cockburn**, tunnetaan myös nimellä **Samuel Cobron**, (n. 1574 Skotlanti – 1621 Kuurinmaa) oli skotlantilainen eversti ja palkkasotilas, joka taisteli ruotsalaisissa sotajoukoissa.

## Elämäkerta
Itsestään sukunimeä Cobron käyttänyt Cockburn saapui Ruotsiin vuonna 1598 usean muun skottilaisen upseerin kanssa. Hän osallistui Ruotsin sisällissotana tunnettuun Sigismundin ja Kaarlen valtataisteluun, Inkerin sotaan sekä Puolan sotaan Liivinmaalla vuonna 1621. Ennen Puolan sotaan osallistumistaan Cockburnin oli tarkoitus vaihtaa Venäjän palvelukseen. Hän sai ruotsalaisilta luvan siirtyä miehineen Venäjälle, mutta Cockburn ei ilmeisesti kuitenkaan milloinkaan värväytynyt venäläisten joukkoihin.

Vuonna 1612 Cockburn sai haltuunsa tiluksia Pohjanmaalta, sekä myöhemmin Porvoon ja Raaseporin seuduilta, vastineeksi rästiin jääneistä palkoistaan, joita hänellä oli yli 8 000 taalerin arvosta. Vuonna 1621 Cockburn toimi komentajana Suomen maarykmentin yhteyteen muodostetussa ns. Cobronin rykmentissä. 

Samuel Cockburn kuoli Riian valtauksen jälkeen sotaretkellä Latviassa joulukuussa 1621. Cockburn haudattiin Turun tuomiokirkkoon 29.6.1622. Hänen viimeinen leposijansa on kirkossa sijaitsevassa Tavastin kappelissa, johon on hänen lisäkseen haudattu myös useita piispoja. Cockburnille on pystytetty kirkkoon suuri marmorinen muistomerkki.    

## Tavastin kappelin eteläisen seinän latinankielinen epitafi

D. Samueli Cokburno Scoto, duci  

fortissimo, duorum exercituum

chiliarchae praestantissimo,

totiusq. Suetici exercitus summo

maiori qui postquam musarum

castra cum laude sequutus

esset, in bello sub Augustissimus

Caralo et Gustavo Adalpho Suec.

Goth. Vand. Regibus faeliciter vixit

annos 23, et pie in pace mortuus

est an. aetatis suae 47 Christi 1621

Ioan frater moerens posuit.

Cokburne vixti fortis ast obis ferus

Martem et Minervam tecum qui condis simul

uno in sepulchro, quo non Scoti tristius

Sueci aut videbunt, nec Poloni laetius.

Herra Samuel Cockburnille, skotille, mitä urhoolli-

simmalle sotapäällikölle, kahden sotajoukon mitä mai-

neikkaimmalle päällikölle, koko Ruotsin armeijan

everstille, joka menestyksellä muusien linnakkeessa pal-

veltuaan eli onnellisesti 23 vuotta sodassa palvellen ma-

jesteetteja Kaarlea ja Kustaa Aadolfia, Ruotsin, Götan

ja Vendin kuninkaita, ja kuoli hurskaasti rauhassa

Kristuksen vuonna 1621 47 vuoden ikäisenä. Veli John

pystytti surren.

Oi Cockburn, elit urhoollisena, kuolit kesyttämät-

tömänä, mukanasi viet samaan hautaan Marsin ja Mi-

nervan, mistä syystä eivät skotit eivätkä ruotsalaiset voi

olla surullisempia, eivätkä puolalaiset iloisempia.

## Lähteet
Gorensteinin–Haradan teoreema

Äärellisten ryhmien teoriassa **Gorensteinin–Haradan teoreema** on lause, joka luokittelee ne äärelliset yksinkertaiset ryhmät, joiden sektionaalinen 2-rankki on korkeintaan neljä. Tulos on osa äärellisten yksinkertaisten ryhmien luokittelua. Lauseen todistus julkaistiin 464-sivuisessa artikkelissa.

Äärellisillä yksinkertaisilla ryhmillä, joiden sektionaalinen 2-rankki on vähintään viisi, on Sylowin 2-aliryhmät, joilla on itsekeskittävä normaali aliryhmä, jonka rankki on vähintään kolme. Tästä seuraa, että nämä ovat joko komponenttityyppisiä tai karakteristikan kaksi tyyppisiä. Siten Gorensteinin–Haradan lause jakaa äärellisten yksinkertaisten ryhmien luokittelun näihin kahteen osaan.

## Lähteet
Suojoki (täsmennyssivu)

**Suojoki** voi viitata seuraaviin:
* Suojoki, Ääniseen laskeva joki Karjalan tasavallassa Venäjällä. Tähän liittyy:
** Suojoen vesistö, Ääniseen laskeva vesistö Karjalan tasavallassa Venäjällä
* Suojoki, Kokemäenjokeen laskeva joki Huittisissa
* Suojoki, joki Äänekoskella
* Suojoki, kylä Naistenjärven kunnan eteläosassa Karjalan tasavallan Suojärven piirissä Venäjällä
* Suojoki, kylä Somerniemellä Somerolla Suomessa
* Sukunimenä:
** Niilo Suojoki (1908–1969), suomalainen taidemaalari, Kuhmoisten Riihigallerian perustaja.
Boss (televisiosarja)

**Boss** on yhdysvaltalainen poliittinen draamasarja. Se kertoo fiktiivisestä Chicagon pormestarista Tom Kanesta, jolla on diagnosoitu dementoiva aivosairaus, Lewyn kappale -tauti. Sarjan pääosaa esittää Emmy- ja Golden Globe -palkittu näyttelijä Kelsey Grammer.

Yhdysvalloissa sarja näkyy Starz -maksukanavalla, kun taas Suomessa sarjaa esittää Yle TV2.
Pentti Hintikka

**Pentti Kalervo Hintikka** (27. tammikuuta 1913 Viipuri – 25. heinäkuuta 2002 Helsinki) oli suomalainen teollisuusjohtaja, koulutukseltaan diplomi-insinööri. Hän oli Pohjolan Voiman pääsuunnittelija 1952–1957 ja toimitusjohtaja 1958–1978. Vuorineuvoksen arvon hän sai 1972.

## Lähteet
Aberdourin linna

**Aberdourin linna** sijaitsee Aberdourissa, Skotlannissa. Se on yksi vanhimmista ajoitetuista linnoista Skotlannissa, vanhimmat osat ovat 1200-luvulta.

Historic Scotland -järjestön hallinnassa oleva linna on avoin yleisölle ympärivuotisesti.

## Historia
Sir Alan de Mortimer sai Aberdourin paronikunnan avioliiton kautta haltuunsa vuonna 1126, jolloin tornin arvioidaan rakennetun. Linna siirtyi vuonna 1351 Sir James Douglasin omistukseen ja säilyi Douglasien omistuksessa 1900-luvulle. Tornia laajennettiin 1400-luvulla. Linnaa laajentanut Mortonin 4. jaarli James Douglas sai inspiraatiota Hampton Courtin ja muiden palatsien terassipuutarhoista.

Mortonit ostivat viereisen Cuttlehill Housen vuonna 1725, koska linna oli vahingoittunut kahdessa tulipalossa asuinkelvottomaksi. Itäsiipi tosin korjattiin. Valtion hallinnassa linna on ollut vuodesta 1924.

## Puutarha

Linnalla on ollut puutarha ainakin vuodesta 1540, jolloin kyyhkyslakasta on ensimmäinen maininta. Kyyhkyslakalla on erikoinen mehiläispesää muistuttava muoto.

## Lähteet

## Aiheesta muualla
Saksan 198. jalkaväkidivisioona

**198. jalkaväkidivisioona** () oli Saksan maavoimien jalkaväkiyhtymä toisessa maailmansodassa.

## Perustaminen
Divisioona perustettiin 1. joulukuuta 1939 Prahan/Pilsenin alueen täydennysjoukoista. Siihen liitettiin 17. tammikuuta 1940 Landwehrin 35. jalkaväkirykmentti, jotta sen miesvahvuus saataisiin täydennettyä.

## Historia
Divisioona sai tulikasteensa Tanskan valtauksessa, mistä se siirrettiin kesäkuussa 1940 1. armeijaan Epinaliin ja Vesouliin ja edelleen heinäkuussa saman armeijan XII armeijakuntaan itäisen Ranskan miehitysjoukoksi. Syyskuussa divisioona siirrettiin 2. armeijan XIV armeijakuntaan ja lokakuussa edelleen XXXXV armeijakuntaan. Se siirrettiin armeijakunnan mukaan 1. armeijaan marraskuussa  ja joulukuussa divisioona siirrettiin XXVII armeijakuntaan.

Divisioona siirrettiin huhtikuussa 1941 12. armeijan XI armeijakunnan mukana Romaniaan, josta se aloitti operaatio Barbarossan alkaessa Etelän armeijaryhmään liitetyn 11. armeijan XXX armeijakunnan osana etenemisen Neuvostoliittoon.

## Komentajat
* jalkaväenkenraali Otto Röttig 10. tammikuuta 1940 - 10. huhtikuuta 1942
* kenraalimajuri Albert Buck 10. huhtikuuta - 27. elokuuta 1942
* jalkaväenkenraali Ludwig Müller 27. elokuuta 1942 - 5. helmikuuta 1943
* kenraaliluutnantti Hans-Joachim von Horn 5. helmikuuta 1943 - 1. kesäkuuta 1944
* kenraalimajuri Otto Richter 1. kesäkuuta - 1. elokuuta 1944
* kenraaliluutnantti Kurt Oppenländer 1.-5. elokuuta 1944
* kenraalimajuri Alfred Kuhnert 5. elokuuta - 1. syyskuuta 1944
* kenraalimajuri Otto Schiel 1. syyskuuta 1944 - 18. tammikuuta 1945
* kenraalimajuri Konrad Barde 18. tammikuuta - 26. huhtikuuta 1945
* kenraaliluutnantti Helmuth Städke 26. huhtikuuta 1945 -

## Lähteet
Tähdikit

**Tähdikit** eli **liljatähdikit** eli **valkotähdikit** eli *linnunmaidot* (*Ornithogalum*) on parsakasvien heimoon kuuluva suku, johon kuuluu 50 - 300 lajia lähteestä riippuen.

## Ulkonäkö ja koko

Tähdikkien kukat ovat pääsääntöisesti valkoisia, mutta myös oransseja ja keltaisia kukintoja löytyy. Tähdikit kasvatetaan sipuleista.

## Levinneisyys

Tähdikkejä esiintyy luonnonvaraisina Euroopassa, Afrikassa ja Länsi-Aasiassa.

## Elinympäristö

Kasvit viihtyvät auringossa tai puolivarjossa. Maan tulee olla kosteahko ja ravinteikas.

## Käyttö

Tähdikkejä käytetään koristekasveina. Sarjatähdikki sopii kivikkoon ja harjupuutarhaan. Nuokkutähdikki sopii metsäpuutarhaan ja leikkokukaksi.

## Lajeja
* Arabiantähdikki (*Ornithogalum arabicum*)
* Iltatähdikki (*Ornithogalum boucheanum*, syn. *Honorius boucheanus*)
* Kellotähdikki, kellohyasintti (*Ornithogalum candicans*)
* Mäkitähdikki (*Ornithogalum collinum*)
* Välimerentähdikki (*Ornithogalum divergens*)
* Oranssitähdikki (*Ornithogalum dubium*)
* Arotähdikki (*Ornithogalum fischerianum*)
* Peitsitähdikki (*Ornithogalum lanceolatum*)
* Jättitähdikki (*Ornithogalum magnum*)
* Vuoritähdikki (*Ornithogalum montanum*)
* Balkanintähdikki (*Ornithogalum narbonense*)
* Nuokkutähdikki (*Ornithogalum nutans*, syn. *Honorius nutans*)
* Turkintähdikki (*Ornithogalum oligophyllym*)
* Krimintähdikki (*Ornithogalum ponticum*)
* Eteläntähdikki (*Ornithogalum pyramidale*)
* Pyreneittentähdikki, pyreneidentähdikki (*Ornithogalum pyrenaicum*)
* Kapintähdikki (*Ornithogalum saundersiae*)
* Afrikantähdikki (*Ornithogalum thyrsoides*)
* Sarjatähdikki (*Ornithogalum umbellatum*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Ornithogalum''
* Suomen Lajitietokeskus: Liljatähdikit – ''Ornithogalum''
* ITIS: ''Ornithogalum'' 
* Flora of North America: ''Ornithogalum''
Onnimanni

**Onnimanni** on Lastenkirjainstituutin julkaisema suomalainen kulttuurilehti, joka ilmestyy neljä kertaa vuodessa. Sen tehtävä on edistää lasten- ja nuortenkirjallisuutta ja sen tutkimusta. Lehdessä julkaistaan muun muassa haastatteluja, teemakatsauksia ja tutkimusartikkeleita, joissa esitellään niin uutuuskirjallisuutta ja klassikoita kuin niiden tekijöitäkin. Lisäksi lehti raportoi ja uutisoi alan palkinnoista, tapahtumista, kampanjoista ja ilmiöistä. Lehdessä julkaistaan vuosittain arviot noin 150 lastenkirjauutuutta. Lisäksi siinä käsitellään alan tutkimus- ja lähdekirjallisuutta. Kirjoittajat ovat lasten- ja nuortenkirjallisuuden asiantuntijoita, esimerkiksi tutkijoita, opettajia, kirjastonhoitajia, kirjailijoita ja kuvittajia.

Onnimannin edeltäjä oli Lastenkirjainstituutin perustamisvuodesta 1978 asti ilmestynyt Suomen Nuorisokirjallisuuden Instituutin *Tiedote*. Lehti ilmestyi ensimmäisen kerran nimellä Onnimanni vuonna 1985. Vuonna 1990 Onnimanni alkoi ilmestyä neljä kertaa vuodessa. Vuodesta 2006 se on ilmestynyt nelivärisenä. Lehden päätoimittajana toimi vuosina 1988–2018 kirjailija Tuula Korolainen. Hänen jälkeensä päätoimittajaksi valittiin tietokirjailija ja lastenkirjallisuuden tutkija FT Päivi Heikkilä-Halttunen.

## Lähteet

## Aiheesta muualla
*
Saksan 170. jalkaväkidivisioona

**170. jalkaväkidivisioona** () oli Saksan maavoimienn jalkaväkiyhtymä toisessa maailmansodassa.

## Perustaminen
Wherkreis X perusti divisioonan 1. joulukuuta 1939 Münsterin sotaharjoitusalueella. Siihen liitettiin tammikuussa 1940 kenttätäydennyspataljoonat 28 ja 30, jotta sen miesvahvuus saataisiin täydennettyä.

## Historia
Divisioona sai tulikasteensa Tanskan valtauksessa, mistä se siirrettiin heinäkuussa 1940 16. armeijan XXXII armeijakuntaan Lilleen ja edelleen armeijakunnan mukana 9. armeijaan elokuussa. Marraskuussa divisioona siirrettiin saman armeijan XXXXIII armeijakuntaan.

Divisioona siirrettiin toukokuussa 1941 Ploestiin, josta se aloitti operaatio Barbarossan alkaessa Etelän armeijaryhmään liitetyn 11. armeijan LIV armeijakunnan osana etenemisen Neuvostoliittoon.

## Komentajat
* kenraaliluutnantti Walter Wittke 1. joulukuuta 1939 - 8. tammikuuta 1942
* kenraaliluutnantti Erwin Sander 8. tammikuuta 1942 - 15. helmikuuta 1943
* kenraaliluutnantti Walther Krause 15. helmikuuta 1943 - 15. helmikuuta 1944
* kenraalimajuri Franz Griesbach 15.-16. helmikuuta 1944
* kenraalluutnantti Siegfried Hass 16. helmikuuta 1944 -

## Lähteet